A beruházásban 32 kilométeren teljesen új nyomvonal létesül, 10,75 kilométeren felújítás történik, míg és 4,45 kilométeren kijelölik az útvonalat.

Régóta vágyálom már egy közvetlen kerékpárút Eger és Miskolc között, ami most úgy tűnik, lassan megvalósulni látszik. A festői szépségű táj, a vadregényes környezet, – borítékolhatóan – messze földről vonzza majd a kerékpáros turistákat Egerbe és a páratlan szépségű Bükkbe.



A Bokút-Terv Kft. készíti elő a Miskolc és Eger összekötését biztosító kerékpárutat, az engedélyezési és kiviteli terveit elkészítve.

A TED-en megjelent adatok szerint a beruházásban a meglévő vagy fejlesztés alatt lévő kerékpáros utakat kötik össze, új szakaszokat is kialakítva Miskolc és Eger között.

A feladat keretében 32 km hosszon teljesen új kerékpárút nyomvonal létesül, 10,75 km hosszon felújítás és 4,45 km hosszon kijelölés keretében kell az egybefüggő kerékpárutat megtervezni. A nyertesnek a megvalósításhoz kapcsolódó engedélyes és kiviteli terveket kell elkészíteni.

A hirdetmény egy a turisták és kerékpárral kirándulók számára erősen vonzó északkelet-délnyugat útvonal létrehozását tűzi ki célként. „A történelmi emlékekben és természeti szépségekben egyaránt gazdag Bükki Nemzeti Park déli oldalán vezetett kerékpárút számtalan látványossággal szolgál a kirándulni vágyók számára” – áll a köszbezerzésben. A projekt fontos elemeként a termál fürdőjéről is híres Bogács bekötését is belefoglalták a beruházásba.

Forrás: Magyar Építők